2. ΝΟΜΟΘΕΤ. ΔΙΑΤΑΓΜΑ υπ’ αριθ. 1024 της 10/15 Νοεμ. 1971 (ΦΕΚ Α΄ 232) Περί διηρημένης ιδιοκτησίας επί οικοδομημάτων ανεγειρομένων επί ενιαίου οικοπέδου Άρθρ.1.-1.Εν τη εννοία του άρθρ. 1 του Νόμ. 3741/1929 και των άρθρ. 1002 και 1117 του Αστικού Κώδικος, δύναται να συσταθή διηρημένη ιδιοκτησία και επί πλειόνων αυτοτελών οικοδομημάτων ανεγειρομένων επί ενιαίου οικοπέδου ανήκοντος εις ένα ή πλείονας, ως και επί ορόφων ή μερών των οικοδομημάτων τούτων, επιφυλλασσομένων των πολεοδομικών διατάξεων.  «2.Η προηγουμένη παρ. 1 εφαρμόζεται μόνο επί οικοπέδων κειμένων εντός σχεδίων πόλεως, εντός ορίων οικισμών προ του 1923, καθώς και εντός ορίων οικισμών κάτω των 2.000 κατοίκων, που καθορίζονται βάσει του από 24.4.1985 π.δ. (ΦΕΚ 181 Δ΄), όπως ισχύει. Συστάσεις διηρημένων ιδιοκτησιών σε οικόπεδα, που βρίσκονται μέσα στους ανωτέρω οικισμούς, που έγιναν μέχρι την έναρξη ισχύος του παρόντος νόμου, είναι έγκυρες, εκτός αν κηρύχθηκαν άκυρες με αμετάκλητη δικαστική απόφαση». Η παρ. 2,αντικαταστάθηκε ως άνω, από την παρ. 2 άρθρ. 6 Νόμ. 2052/3-8 Ιουν. 1992 (ΦΕΚ Α΄ 94), τόμ. 23 σελ.294,48061. Άρθρ.2.-Διηρημένη ιδιοκτησία επί των περιπτώσεων των προβλεπομένων υπό του Νόμ. 3741/1929 «περί της ιδιοκτησίας κατ’ ορόφους» ή του παρόντος, συνιστάται είτε δια δικαιοπραξίας εν ζωή ή αιτία θανάτου του κυρίου του οικοπέδου είτε δια συμβάσεως των τυχόν συγκυρίων αυτού. Άρθρ.3.-Συστάσεις διηρημένων κατά το παρόν Ν.Δ/μα ιδιοκτησιών, γενόμεναι μέχρι της ενάρξεως της ισχύος του παρόντος, είναι έγκυροι, πλην αν εχώρησε κήρυξις της ακυρότητος τούτων δια δικαστικής αποφάσεως καταστάσης αμετακλήτου. «΄Αρθρ. 4.-1.Κάθε δικαιοπραξία, με την οποία συνιστάται διηρημένη κατά το παρόν νομοθετικό δ/γμα ιδιοκτησία μετά τη δημοσίευση του παρόντος και κατά παράβαση των διατάξεων του παρόντος νόμου, είναι αυτοδικαίως και εξ υπαρχής απολύτως άκυρη. «2.Στους παραβάτες των διατάξεων της προηγούμενης παραγράφου και ειδικότερα στους δικαιοπρακτούντες, στους συντάσσοντες τεχνικά σχέδια, στους μεσίτες, στους συμβολαιογράφους, που συντάσσουν συμβόλαια κατά παράβαση της διάταξης αυτής, στους δικηγόρους που παρίστανται κατά τη σύνταξη των συμβολαίων αυτών και τους υποθηκοφύλακες, που μεταγράφουν τέτοια συμβόλαια, επιβάλλεται διοικητική ποινή προστίμου υπέρ του Ε.Τ.Ε.Ρ.Π.Σ.. Το πρόστιμο αυτό ορίζεται, για καθένα από τα ανωτέρω πρόσωπα, ίσο με την αξία ολόκληρου του ακινήτου, επί του οποίου συνιστάται ακύρως διηρημένη ιδιοκτησία και υπολογίζεται προς 10.000 δραχμές ανά τετραγωνικό μέτρο γης. Το ποσό αυτό μπορεί να αναπροσαρμόζεται με απόφαση των Υπουργών Οικονομικών και Περιβάλλοντος, Χωροταξίας και  Δημοσίων Έργων. Με όμοια απόφαση καθορίζεται ο τρόπος και η διαδικασία επιβολής και είσπραξης του προστίμου και κάθε σχετική λεπτομέρεια. Τα ως άνω πρόσωπα, καθώς και τα πρόσωπα της επόμενης παραγράφου, τιμωρούνται με τις ποινές που προβλέπει η παρ. 8 του άρθρ. 17 του Νόμ. 1337/1983». Η μέσα σε « » παρ. 2, αντικαταστάθηκε ως άνω από την παρ. 16 του άρθρ. 3 του Νόμ. 2242/30 Σεπτ.-30 Οκτ. 1994, (ΦΕΚ Α΄ 162), (τόμ. 23Α, σελ. 294,48087). 3.Εάν η κατά παράβαση πράξη ενεργείται από οποιοδήποτε νομικό πρόσωπο, για λογαριασμό ή κατά εντολή του, επιβάλλεται το πρόστιμο της παρ. 2 του παρόντος άρθρου στα όργανα ή τους εκπροσώπους του νομικού προσώπου, οι οποίοι αποφάσισαν και υλοποίησαν την πράξη αυτή». Το νέο άρθρ. 4, προστέθηκε, και το παλαιό αριθμήθηκε σε 5, από την παρ. 2 εδάφ. β΄, άρθρ. 6 Νόμ. 2052/3-8 Ιουν. 1992 (ΦΕΚ Α΄ 94 ), τόμ. 23 σελ. 294,480604. Άρθρ.(4).5.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Με το Νόμ. 1562/1985 (ΦΕΚ Α΄ 150), τόμ. 10 σελ. 154,04 (άρθρ. 1-9) δίνεται το δικαίωμα στους συγκύριους, που έχουν τουλάχιστον 65% οικοδομήσιμου οικοπέδου ή γηπέδου, να ζητήσουν δικαστικώς, με τη διαδικασία που ορίστηκε απ’ το νόμο αυτό και αν συντρέχουν περιπτώσεις αναπόφευκτης ανάγκης ή φανερής ωφέλειας για όλους τους συγκυρίους, την ανοικοδόμησή του, ως άνω, οικοπέδου ή γηπέδου τους κατά το γνωστό σύστημα της αντιπαροχής. Με το άρθρ. 9 Νόμ. 2052/3-8 Ιουν. 1992 (ΦΕΚ Α΄ 94), τόμ. 23, σελ. 294,48061 καθορίστηκαν οι προϋποθέσεις υπαγωγής στο σύστημα της οριζόντιας ή κάθετης ιδιοκτησίας Ειδικών Έργων, που προβλέπονται από τα άρθρ. 7 και 8 του ιδίου Νόμ. 2052/92. (Αντί για τη σελ. 248,01(β) Σελ. 248,01(γ) Τεύχος 1223-Σελ. 1 Ιδιοκτησία κατ' όροφο 7.Γ.γ.2 